อัดเงิน 1.6 หมื่นล้านดูแลอ้อยน้ำตาล
นายชัยวัฒน์ ปกป้อง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธนาคารได้อนุมัติสินเชื่อให้กองทุนอ้อยและน้ำตาลทราย
8 มิ.ย. 2556

นายชัยวัฒน์ ปกป้อง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธนาคารได้อนุมัติสินเชื่อให้กองทุนอ้อยและน้ำตาลทรายรวม 1.59 หมื่นล้านบาท ในอัตราดอกเบี้ยผ่อนปรน MLR 0.75% หรือเท่ากับ 4.25% กำหนดชำระหนี้เสร็จสิ้นภายใน 14 เดือน เพื่อนำไปจ่ายเพิ่มค่าอ้อยฤดูการผลิต 2555/2556 โดยการกู้ครั้งนี้อยู่บนประมาณการจากคาดการณ์ว่าจะมีอ้อยเข้าหีบที่โรงงานน้ำตาลจำนวนทั้งสิ้น 99.50 ตัน คูณด้วยอัตราจ่ายเงินเพิ่มราคาอ้อยให้แก่ชาวไร่อ้อย 160 บาทต่อตัน 
ธนาคารคาดว่าจะมีเกษตรกรชาวไร่อ้อยได้รับประโยชน์กว่า 1.53 แสนราย ซึ่งขณะนี้ได้เริ่มจ่ายเงินให้เกษตรกรไปแล้วราว 8,200 ล้านบาท คิดเป็นเกษตรกรชาวไร่อ้อยที่ได้รับเงินแล้ว 5.4 หมื่นราย และคาดว่าวงเงินที่อนุมัติจะสามารถแจกจ่ายเงินให้ถึงมือเกษตรกรครบถ้วนกลางเดือน มิ.ย.นี้
&amp;&lt;2288;
ทั้งนี้ กองทุนอ้อยและน้ำตาลทราย จะนำรายได้จากการที่คณะรัฐมนตรี (ครม.) มีมติให้คงการปรับขึ้นราคาน้ำตาลน้ำตาลทรายโควตา ก. สำหรับบริโภคภายในประเทศกิโลกรัมละ 5 บาทไว้อีก 14 เดือน และให้นำวงเงินดังกล่าวมาชำระเงินกู้ให้กับ ธ.ก.ส. ปัจจุบันกองทุนอ้อยและน้ำตาลทราย มีหนี้เดิมที่ยังอยู่ระหว่างชำระหนี้กับธนาคารอีกส่วนหนึ่งประมาณ 3,000 ล้านบาท 
อย่างไรก็ดี ธ.ก.ส. ยังให้การสนับสนุนในการจัดเตรียมความพร้อมเพื่อสร้างมาตรฐานการดำเนินงานด้านการบริหารจัดการแก่คณะกรรมการกองทุน ทั้งด้านสินเชื่อ เงินฝาก การระดมทุนจากสมาชิก การจัดทำบัญชีด้วยคอมพิวเตอร์ ซึ่งปัจจุบันมีกองทุนหมู่บ้านและชุมชนเมืองที่ใช้บริการ ธ.ก.ส. จำนวน 3.91 หมื่นชุมชน คิดเป็นวงเงินสินเชื่อ 2.25 หมื่นล้านบาท โดย ธ.ก.ส. ยังใช้งบประมาณ 62.5 ล้านบาทเพื่อจัดซื้อคอมพิวเตอร์พร้อมอุปกรณ์และโปรแกรมระบบบัญชีให้กับกองทุนหมู่บ้านที่ ธ.ก.ส. ให้การสนับสนุน ซึ่งส่งมอบไปแล้ว 2,500 ชุด และมีแผนที่จะสนับสนุนอีก 1 หมื่นชุด รวมทังสิ้น 1.25 หมื่นชุดภายใน 35 ปี